Ernst von Kügelgen

Ernst von Kügelgen (ka Ernst Otto Gerhard von Kügelgen; 14. märts/26. märts 1871 Tallinn – 13. november 1948 München) oli Eesti psühhiaater, Seewaldi vaimuhaigla peaarstAlbum Academicum Universitatis Tartuensis. Toimetanud R. Kleis. Tartu 1986.

Kügelgen õppis aastatel 1880–1890 Tallinna Toomkoolis ja 1890–1897 Tartu ülikoolis arstiteaduskonnas. 

Ta oli arst Riia ja Venemaa vaimuhaiglates (1897–1898 oli Riias doktor Valentin von Holsti assistent, 1898–1899 oli assistent Rothenbergi Vaimuhaiglas Riia lähedal; 1899–1901 oli ordinatuuris Peterburi Udelnaja Vaimuhaiglas). Valiti 1900. aastal vastavatud Seewaldi vaimuhaigla peaarstiks. Täiendas end aastatel 1901–1902 Saksamaal Heidelbergis endise Tartu ülikooli psühhiaatriaprofessori Emil Kraepelini kliinikus. 

Oli aastatel 1900–1915 Seewaldi vaimuhaigla peaarst. Saadeti 1915. aastal asumisele Jenisseiskisse. Elas aastatel 1916–1918 Jaapanis. Aastatel 1918–1938 oli taas Seewaldi vaimuhaigla peaarst. Aastatel 1938–1939 pidas erapraksist.

Siirdus 1939. aastal Saksamaale. Praktiseeris aastatel 1939–1945 Posenis. Suri MünchenisEduard von Stackelberg. Ühe baltlase võitlustee. Püüdlused, võidud ja kaotused. Eesti Päevaleht, Akadeemia 2010Deutschbaltisches biographisches Lexikon 1710-1960. 1970. Böhlau Verlag Köln Wien.

 Isiklikku 
Tema tütar oli baltisaksa naisskulptor Natalie Lindenberg.

Tunnustus
1938 Valgetähe III klassi teenetemärk

 Viited 

 Välislingid 
http://www.postimees.ee/luup/98/09/pdf/top.pdf

Kategooria:Eesti psühhiaatrid
Kategooria:Baltisakslased
Kategooria:Valgetähe III klassi teenetemärgi kavalerid
Kategooria:Sündinud 1871
Kategooria:Surnud 1948